रणविजय ने की क्षेत्रीय प्रबंधक से वार्ता
कतरास | बिजखामसंके महामंत्री रणविजय सिंह ने गुरुवार को अंगारपथरा वर्कशॉप कार्यालय में क्षेत्रीय ट्रांसपोर्ट प्रबंधक अरुण केशरी डिप्टी सीपीएम एसके पाॅल से वार्ता की। वार्ता के दौरान उन्होंने कहा वर्कशॉप में शाम ढलते ही आसपास का इलाका में अंधेरा पसर जाता है। अंधेरा रहने के कारण यहां चोरों का आतंक शुरू हो जाता है। चोर वर्कशॉप में खड़े वाहनों से डीजल निकाल कर ले जाते है। अंधेरा के कारण कर्मी चोरों को देखकर दुबक जाते हैं। अंधेरे का फायदा उठाकर चोर लौह सामग्री डीजल लेकर आराम से चले जाते है। उन्होंने चोरी रोकने के लिए सुरक्षा का पुख्ता इंतजाम करने की बात प्रबंधन से कही। उन्होंने कहा कि कर्मी काफी मेहनत के साथ वर्कशॉप में कार्य करते हैं, लेकिन यहां पीने की पानी की भी व्यवस्था नहीं है। उन्होंने प्रबंधन से पेयजल, शेड, रोशनी, सुरक्षा गार्ड तथा शौचालय की व्यवस्था करने की मांग की। कहा कि मांग पूरा नहीं होने पर कर्मी आंदोलन को बाध्य होंगे। वार्ता में प्रबंधन ने मांगों को जल्द पूरा करने का आश्वासन दिया है। इस दौरान पार्षद छोटू सिंह, शिवाधर सिंह, भिखारी पासी, आनंद सिंह, बृज बिहारी सिंह, भोला रवानी, चुनचुन सिंह, राजेश सिंह, दिनेश महतो, गिरिजेश कुमार आदि मौजूद थे।
प्रबंधन से वार्ता करते रणविजय सिंह।
hin_Deva hin_Deva hin_Deva